Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO DIREKTORIAUS 2017 METŲ VEIKLOS ATASKAITAI**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento, patvirtinto 2015 m. kovo 27 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo“, 269 punktu, Rokiškio rajono savivaldybės taryba n u s p r e n d ž i a:

Pritarti viešosios įstaigos Rokiškio psichikos sveikatos centro direktoriaus 2017 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vitalis Giedrikas

PRITARTA

Rokiškio rajono savivaldybės tarybos

2018 m. balandžio 27 d.

sprendimu Nr. TS-

**VIEŠOJI ĮSTAIGA ROKIŠKIO RAJONO PSICHIKOS SVEIKATOS CENTRAS**

**2017 METŲ DIREKTORIAUS VEIKLOS ATASKAITA**

**I. Informacija apie įmonės veiklą, įgyvendinant įstatuose numatytus veiklos tikslus**

**1.1. Bendra informacija**

Viešoji įstaiga Rokiškio psichikos sveikatos centras yra Lietuvos nacionalinės sveikatos sistemos viešoji sveikatos ne pelno siekianti įstaiga, įregistruota 2001 m. vasario 1 d., vykdanti psichikos sveikatos priežiūrą ir teikianti socialinę pagalbą psichikos ligoniams bei kitiems asmenims.

Vykdydama jai pavestus uždavinius, įstaiga atlieka šias funkcijas:

* teikia neatidėliotiną medicinos pagalbą ūmių psichikos sutrikimų atvejais;
* vykdo ambulatorinę psichikos sveikatos priežiūrą;
* prireikus siunčia psichikos ligonius į psichiatrijos stacionarą;
* teikia pagalbą ištiktiems dvasinės krizės asmenims;
* teikia psichologinę, psichoterapinę pagalbą;
* stebi ilgalaikiame pacientų registre esančius pacientus;
* teikia psichologinę pagalbą psichikos sutrikimų turinčių asmenų šeimoms;
* tekia socialinę pagalbą asmenims, turintiems psichikos sutrikimų;
* atlieka gydytojų konsultacinės komisijos funkcijas;
* teikia psichikos dienos stacionaro paslaugas.

Psichikos sveikatos centras yra pirmo lygio asmens sveikatos priežiūros įstaiga, aptarnaujanti gyventojus, prisirašiusius Rokiškio rajone.Centras savo veikloje vadovaujasi Lietuvos Respublikos Konstitucija, Sveikatos sistemos, Sveikatos priežiūros įstaigų, Sveikatos draudimo, Viešųjų įstaigų, Psichikos sveikatos priežiūros, Narkologinės priežiūros, patvirtintais įstaigos įstatais ir kitais įstatymais bei teisės aktais.

2017 m. gruodžio 31 d. prisirašiusių gyventojų buvo 28910. Jiems teikė ambulatorinę medicininę pagalbą ūmių ir lėtinių psichikos sutrikimų atvejais ir priklausomybių ligomis sergantiems pacientams. Įstaigos psichikos sveikatos priežiūros specialistų ir aptarnaujančio personalo darbas yra komandinis. Dirba 5 gydytojai – psichiatrai, 2 medicinos psichologai, 2 socialiniai darbuotojai, 3 slaugytojos.

2017 m. psichikos sveikatos centre apsilankė 13364 gyventojai. Dėl ligos lankėsi 11555 asmenys. Namuose aplankyti 22 asmenys. 2017 m. psichikos sveikatos dienos centro teikiamomis paslaugomis pasinaudojo 107 gyventojai. Per 2017 metus pas socialines darbuotojas apsilankė 254 asmenų ir jų šeimos narių. Socialinių darbuotojų pacientai – asmenys, sergantys psichikos ligomis, bei jų šeimos nariai. Į socialines darbuotojas pacientai kreipiasi dėl įvairių jiems iškylančių problemų. Socialinės darbuotojos konsultavo ir informavo klientus :

* apie įstatymus dėl socialinių garantijų, jiems priklausančių lengvatų;
* apie klientui reikalingas pagalbos įstaigas;
* apie jų teises, pareigas ir galimybes kiekvienu konkrečiu atveju.

Socialinės darbuotojos padeda savo pacientams pasirinkti bei priimti sprendimus, tvarkyti reikalingus dokumentus, bendrauja su pacientu individualiai.

Pagrindines Psichikos sveikatos centro pajamas sudaro pajamos už teikiamas ambulatorines asmens sveikatos priežiūros medicinines paslaugas pagal sutartį su Panevėžio teritorine ligonių kasa. Dalis kitų pajamų yra uždirbtos teikiant asmens sveikatos priežiūros paslaugas fiziniams asmenims.

**Pagrindinis įstaigos veiklos tikslas** – pacientų sveikatos interesų tenkinimas. Paslaugas teikia suaugusių psichiatrai, vaikų ir paauglių psichiatras, medicinos psichologai, psichikos sveikatos slaugytojai, socialinės darbuotojos. Neįgaliųjų sveikatos priežiūra – gydytojo, psichikos sveikatos slaugytojo, medicinos psichologo ir socialinio darbuotojo vizitai į namus.

**Įstaigos uždaviniai** – siekti teigiamo finansinio veiklos rezultato, nuolat kelti darbuotojų profesinę kvalifikaciją, bendradarbiauti su kitomis socialinėmis įstaigomis, skirti didesnį dėmesį informacinių technologijų plėtrai, esant galimybei pritaikyti jas įstaigos veikloje.

Įstaigos steigėjas – Rokiškio rajono savivaldybės taryba.  
 VšĮ Rokiškio psichikos sveikatos centras neturėjo išlaidų išmokoms, susijusioms su VšĮ dalininkais ar kolegialiais organais.

Įstaiga kontroliuojamų, asocijuotų ar kitaip administruojamų subjektų neturi.

**1.2. Prisirašiusių asmenų skaičius**

|  |  |  |  |  |  |  |
| --- | --- | --- | --- | --- | --- | --- |
| Rodikliai | 2017 12 31 | | 2016 12 31 | | Pokytis (+/-) | |
| Abs. sk. | Proc. | Abs. sk. | Proc. | Abs. sk. | Proc. |
| **Prisirašiusių įstaigoje asmenų skaičius** | 28910 | X | 29598 | X | -688 | **-2,32** |
| **Prisirašiusių įstaigoje nedraustų asmenų skaičius** | 1317 | X | 1637 | X | -320 | **-19,54** |

**II. Įstaigos dalininkai**

Įstaigos dalininkas yra Rokiškio rajono savivaldybė. Dalininko įnašas – 1000 eurų.

**III. Įstaigos gautos lėšos ir jų šaltiniai**

|  |  |  |  |
| --- | --- | --- | --- |
| Eil. Nr. | Gautų lėšų šaltiniai | Suma (Eur) | |
| 2017 m. | 2016 m. |
| **IŠ VISO PAJAMŲ UŽ SUTEIKTAS PASLAUGAS (1+2+3)** | | **206.530** | **200.645** |
| **1.** | **Iš PSDF biudžeto**  Iš jų už: | ***193.424*** | ***183.220*** |
| 1.1. | Pajamos už asmens psichikos sveikatos priežiūros paslaugas | 122.831 | 124.691 |
| 1.2. | Pajamos už psichikos dienos centro paslaugas | 70.593 | 58.529 |
| **2.** | **Iš kitų juridinių ir fizinių asmenų**  Iš jų už: | ***8.045*** | ***9.978*** |
| 2.1 | Profilaktinius sveikatos patikrinimus | 7.590 | 9.931 |
| 2.2. | Kitos veiklos pajamos | 455 | 47 |
| **3.** | **Finansavimo pajamos**  Iš jų už: | ***5.061*** | ***7.448*** |
| 3.1. | finansavimo (darbo užmokesčiui kompensuoti) | 2.561 | 2.448 |
| 3.2 | Savivaldybės biudžeto lėšos | 2.500 | 5.000 |

**IV. Pagrindinės veiklos rezultatai**

|  |  |  |  |
| --- | --- | --- | --- |
| Eil. Nr. | Rodikliai | (Eur) | |
| 2017 m. | 2016 m. |
| **1.** | **Pagrindinės veiklos pajamos** | **206.530** | **200.645** |
| 1.1 | Iš PSDF biudžeto už suteiktas paslaugas | 193.424 | 183.220 |
| 1.2 | Pajamos už suteiktas mokamas paslaugas | 7.590 | 9.930 |
| 1.3 | Finansavimo pajamos (savivaldybės lėšos) | 2.500 | 5.000 |
| 1.4 | Darbo užmokesčiui kompensuoti | 2.561 | 2448 |
| 1.5 | Kitos veiklos pajamos | 455 | 47 |
| **2.** | **Pagrindinės veiklos sąnaudos** | **192.289** | **150.267** |
| 2.1 | Darbo užmokesčio sąnaudos ir socialinio draudimo sąnaudos | 173.481 | 134.227 |
| 2.2 | Ilgalaikio turto nusidėvėjimo sąnaudos | 1.508 | 572 |
| 2.3. | Remonto ir eksploatacijos sąnaudos | 566 | 558 |
| 2.4 | Komunalinių paslaugų ir ryšių sąnaudos | 9.213 | 8.831 |
| 2.5 | Komandiruočių sąnaudos | 278 |  |
| 2.6 | Transporto sąnaudos | 495 | 401 |
| 2.7 | Darbuotojų kvalifikacijos kėlimo sąnaudos | 176 |  |
| 2.8 | Kitų paslaugų sąnaudos (laboratoriniai tyrimai) | 2.896 | 2.614 |
| 2.9 | Draudimo sąnaudos | 715 | 548 |
| 2.10 | Kompiuterinės bei programinės įrangos priežiūros sąnaudos | 1.380 |  |
| 2.11 | Kitos veiklos sąnaudos | 1.581 | 1.419 |
|  | **Pagrindinės veiklos rezultatas (1-2)** | **14.241** | **50.378** |
| **3.** | **Finansavimo sąnaudos** | **4.838** | **7.448** |
| 3.1 | Finansavimo sąnaudos (savivaldybės lėšos) | 2.500 | 5.000 |
| 3.2 | Darbo užmokesčio kompensavimo sąnaudos | 2.338 | 2.448 |
|  |  |  |  |
| **4.** | **Grynasis perviršis ar deficitas** | **9.403** | **43.479** |

**V.** **Įstaigos įsiskolinimai**

|  |  |  |  |
| --- | --- | --- | --- |
| Eil. Nr. | Pavadinimas | Suma (Eur) | |
| 2017 m. | 2016 m. |
| 1. | Mokėtinos sumos: |  |  |
| 1.1. | Paslaugų ir prekių tiekėjams | 1.018 | 1.682 |
| 1.2. | Su darbo santykiais susiję įsipareigojimai | 16.284 | 11.231 |
|  | |  |  |
| 2. | Gautinos sumos: |  |  |
| 2.1. | Pirkėjų skolos už suteiktas paslaugas | 21.651 | 6.642 |
|  |  |  |  |

**VI. Informacija apie įstaigos darbuotojus**

|  |  |  |  |  |  |
| --- | --- | --- | --- | --- | --- |
| Darbuotojai | Ataskaitinių metų  gruodžio 31 d. | | | Nustatytas vieno mėnesio darbo užmokestis 2017m. (Eur) | |
| Fizinių asm. skaičius | Etatų skaičius | | Nustatytas darbo užmokestis , Eur | Priedas 15% (nuo 2017 05) Eur |
| **Direktorius** | 1 | | **1** | 1.350 |  |
| **Gydytojai**  Iš jų: | **5** | | **1,85** |  |  |
| Gydytojas-psichiatras | 1 | | 0,60 | 1,006 | 139,50 |
| Gydytojas-psichiatras | 1 | | 0,25 | 465 | 64,50 |
| Gydytojas-psichiatras | 1 | | 0,25 | 565 | 64,50 |
| Gydytojas-psichiatras | 1 | | 0,50 | 487 | 63,00 |
| Gydytojas-psichiatras | 1 | | 0,25 | 288 | 37,50 |
| **Kiti specialistai**  iš jų: | **7** | | **7,00** |  |  |
| Medicinos psichologas | 2 | | 1,00 | 435 | 59,25 |
| Psichikos sveikatos slaugytoja | 2 | | 1,25 | 708 | 92,25 |
| Bendrosios praktikos slaugytoja | 1 | | 1,00 | 573 | 67,50 |
| Koordinatorė psichinei reabilitacijai ir socialinei pagalbai | 1 | | 1,50 | 750 | 96,00 |
| Socialinis darbuotojas | 1 | | 1,00 | 573 | 74,25 |
| **Kitas personalas**  iš jų: | **4** | | **3,25** |  |  |
| Administratorė | 1 | | 1,00 | 546 | 70,50 |
| Buhalterė | 1 | | 0,50 | 280 | 36,00 |
| Ūkvedys | 1 | | 1,00 | 455 | 57,00 |
| Valytoja | 1 | | 0,75 | 285 | 42,75 |
| **Iš viso:** | **17** | | **13,10** |  |  |

2017 m. vidutinis darbuotojų skaičius - 17.

**VII. Atlikti darbai ir veiklos perspektyvos**

Viešosios įstaigos Rokiškio psichikos sveikatos centro tolimesnės plėtros tikslas yra gerinti Rokiškio rajono gyventojų sveikatą, siekiant sumažinti gyventojų sergamumą, organizuojant ir teikiant specializuotą bei kvalifikuotą pirminę psichiatrijos pagalbą, taip pat teikti geros kokybės ir prieinamas pirminės psichikos sveikatos priežiūros paslaugas Rokiškio rajone.

Viešoji įstaiga Rokiškio psichikos sveikatos centras planuoja:

1. Stiprinti visuomenės psichikos sveikatą ir vykdyti psichikos sutrikimų prevenciją.

2. Tobulinti psichikos sveikatos priežiūros paslaugų teikimo bendruomenėje plėtrą.

3. Nuolat gerinti psichikos sveikatos priežiūros paslaugų kokybę ir prieinamumą.

4. Optimaliau naudoti žmogiškuosius, finansinius ir materialinius išteklius.

5. Užtikrinti teikiamų paslaugų kokybę, tobulinti paslaugų teikimo organizavimą, jų apimtis.

6. Bendradarbiauti su kitomis sveikatos priežiūros įstaigomis, siekiant pagerinti asmens psichikos sveikatos priežiūrą bei gydymo tęstinumą.

7. Skatinti ir remti darbuotojų profesinį tobulėjimą.

8. Diegti naujas informacines technologijas.

9. Nuolat analizuoti resursų naudojimą bei optimizuoti išlaidas asmens sveikatos priežiūrai.

10. Gerinti personalo darbo sąlygas.

**VIII. Duomenys apie planuotų 2017 m. veiklos rodiklių įgyvendinimą**

|  |  |  |
| --- | --- | --- |
| **Eil. Nr.** | **Planuoti rodikliai** | **Pasiekti rodikliai** |
| **1.** | **Kiekybiniai vertinimo rodikliai** |  |
| **1.1** | Finansinis įstaigos veiklos rezultatas | Pasiektas teigiamas įstaigos veiklos rezultatas |
| **1.2** | Įstaigos sąnaudų darbo užmokesčiui dalis neviršija 95 proc.visų įstaigos sąnaudų | Sąnaudos darbo užmokesčiui sudarė 88,3proc.visų įstaigos sąnaudų. |
| **1.3** | Įstaigos sąnaudos valdymo išlaidoms neviršija 5 proc. įstaigos sąnaudų | Sąnaudos valdymo išlaidoms neviršija 5 proc. įstaigos sąnaudų |
| **1.4** | Papildomų finansavimo šaltinių pritraukimas 3000 Eur | Įgyvendintas projektas „Kompleksinės pagalbos priemonės priklausomiems nuo alkoholio asmenims“, vertė 2500 Eur |
| **2.** | **Kokybiniai vertinimo rodikliai** |  |
| **2.1** | Pacientų pasitenkinimas teikiamomis paslaugomis |  |
| 2.1.1 | Pagrįsti rašytiniai skundai | Pagrįstų rašytinių skundų negauta |
| 2.1.2 | Maksimali patekimo pas gydytoją psichiatrą trukmė 5 kalendorinės dienos | Maksimali patekimo pas gydytoją psichiatrą trukmė 5 kalendorinės dienos |
| 2.2. | Kokybės vadybos sistemos diegimo ir vystymo laipsnis | Planuojame diegti kokybės vadybos sistemą |
| 2.3. | Darbuotojų kaitos įstaigoje rodiklis | Gydytojų skaičius nesikeitė |
| 2.4. | Prioritetinių paslaugų teikimo dinamika | Psichikos dienos stacionaro pacientų skaičiaus didėjimas ne mažiau 10 proc. lyginant su 2016 m. |
| 2.5. | Informacinių technologijų diegimas ir vystymo lygis: | Kompiuterizuotos darbo vietos 2 vnt. |
| 2.6. | Taikomų kovos su korupcija priemonių vykdymas | Įvykdytos visos priemonės |

Rokiškio rajono savivaldybės tarybai

**AIŠKINAMASIS RAŠTAS „DĖL PRITARIMO VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO DIREKTORIAUS 2017 METŲ VEIKLOS ATASKAITAI’’**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti įstaigos direktoriaus veiklos ataskaita.

**Šiuo metu teisinis reglamentavimas.**

Lietuvos Respublikos vietos savivaldos įstatymas, Lietuvos rajono savivaldybės tarybos veiklos reglamentas, Lietuvos Respublikos sveikatos priežiūros įstaigų įstatymas.

**Sprendimo projekto esmė.**

Lietuvos Respublikos vietos savivaldos įstatymo 16 straipsnio 2 dalies 19 punkte Rokiškio rajono savivaldybės tarybos 2015 metų kovo 27 d. sprendimu Nr. TS-102 patvirtinto Rokiškio rajono savivaldybės tarybos veiklos reglamento 269, 270 punktuose numatyta, kad savivaldybės taryba tvirtina vadovų veiklos ataskaitas. Teikiame tarybai 2017 metų VšĮ Rokiškio psichikos sveikatos centro direktoriaus veiklos ataskaitą. Ataskaitoje pateikta informacija apie centro veiklą, finansinius rodiklius, įstaigos darbuotojus ir kiti rodikliai. Direktoriaus ataskaitai pritarė centro stebėtojų taryba.

**Galimos pasekmės, priėmus siūlomą tarybos sprendimo projektą:**

**teigiamos –** bus laikomasi teisės aktuose nustatytų nuostatų;

**neigiamos –** nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas. Sudarytos sąlygos leidžia su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą. Taip pat pateikiami duomenys apie įstaigos vadovą ir jo pastangos siekiant, kad įstaiga pateisintų pacientų poreikius ir teiktų kokybiškas asmens sveikatos priežiūros paslaugas nustatyta teisės aktų tvarka.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorius Saulius Jasiulevičius